Pseudautomeris irene

Pseudautomeris irene er en art av sommerfugler som hører til familien påfuglspinnere (Saturniidae).

 Utseende 
Middelsstore (vingespenn 60-80 millimeter), brunlige påfuglspinnere med store øyeflekker på bakvingene. Forvingene er litt tilspissede, men ikke sigdformede, oftest med en lengdestripe. Bakvingens grunnfarge er gjerne rødlig, øyeflekken har blåaktig kjerne.

 Levevis 
Larvene lever gjerne selskapelig, i alle fall som unge, på ulike busker og trær. Som andre påfuglspinnere har de voksne reduserte mundeler, og de tar ikke næring til seg. Artene flyr om natten, om dagen hviler de mellom visne blader der de er godt kamuflert. Skulle et dyr likevel oppdage sommerfuglen, åpner den forvingene slik at de "stirrende" øyeflekkene kommer til syne - dette er ofte nok til å skremme vekk et lite rovdyr.

 Neslehår 
Larvene, til dels også de voksne sommerfuglene, er kledt med neslehår. Disse frigjør gift om man kommer i kontakt med dem og kan utløse hudirritasjon, av og til også mer alvorlige komplikasjoner. Larvene sitter gjerne i tette samlinger på trestammer, og er nokså godt kamuflert, slik at man uaktsomt lett kan komme i kontakt med dem.

 Utbredelse 
Artens finnes i Bolivia, Ecuador, Fransk Guyana, Colombia, Nicaragua og Costa Rica.

 Kilder 
 Markku Savela's Lepidoptera and some other life forms: Sjekkliste over artene. Hentet 13.11. 2012.
 Cahurel, A. Saturniidae de Guyane française: Hemileucinae 
 Bilder av artene
 Moths of the Andes - Pseudautomeris irene 
 Eksterne lenker 


Kategori:Påfuglspinnere
Kategori:Bolivias insekter
Kategori:Ecuadors insekter
Kategori:Fransk Guyanas insekter
Kategori:Colombias insekter
Kategori:Nicaraguas insekter
Kategori:Costa Ricas insekter
Kategori:Sommerfugler formelt beskrevet i 1779